
Esselamu alejkum ve rahmetullahi ve berekatuhu. S obzirom da je učeni čovek iz moje okoline otišao na ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** i ne mogu da ga pitam, trenutno je situacija takva, da mi što pre odgovorite ako ste u mogućnosti, da vas Allah nagradi na izdvojenom vremenu i savetu. A pitanje se tiče ženidbe ili sabura… Ja sam student, trenutno druga godina, bez posla, i bez radnog iskustva. Sestra mi je preporučila njenu drugaricu, koja je završila fakultet i starija je jednu godinu od mene. Sestra mi kaže da bi imao šanse – ako bi rešio neke stvari, koje ću da navedem. Živim u kući sa roditeljima i dva brata. Što se tiče prostora imam svoju sobu, otac radi i on nas izdržava, imam starijeg i mlađeg brata. Majka me uveliko podržava, a otac govori da ne bi smeo da se ženim dok ne budem imao svoj dinar, ili dok ne primim “profesorsku” platu, što je meni naravno mnogo daleko i s obzirom kakvo je stanje na ulici, fakultetu i na svakom koraku, voleo bih da se oženim i da se sačuvam od takve okoline i neželjenih situacija… I da ne bih prelazio granice, dopisivao se i slično, treba mi odgovor, savet, ili uputstvo kako da postupim, šta da radim, da li da saburam ili da napravim veliki korak… Svestan sam da nam Allah daje opskrbu i svestan sam tevekkula, ali bi mi dobro došao vaš odgovor i savet kako da postupim. Da vas Allah Plemeniti nagradi, nadam se da sam opisao situaciju…


* 
* 
* 
* 
* 
* 
* 

 
Ženidba ili sabur?

Alejkum selam. Želje su jedno a mogućnosti su drugo. Slušajte vašega oca onda kada je u pravu i dok vas izdržava, a ako ste u stanju da se sami izdržavate onda se možete i oženiti, inšallahu te’ala. Dakle, sabur i knjigu u šake, ili se osposobite u nekom zanatu, pa se nakon toga uposlite – i zatim slijedi ženidba, inšallahu te’ala. Allah, dž.š., daje opskrbu onda kad se čovjek pokrene i počne tragati za njom: „**A kad se molitva obavi, onda se po zemlji raziđite i Allahovu blagodat tražite i Allaha mnogo spominjite, da biste postigli što želite.“ (el-Džumu’ah, 10.)** Sabur i ***[post](https://pitajucene.com/search/post/questions/ "Pretraži pitanja o postu")*** su namijenjeni onima koji nisu u mogućnosti da se žene, a ko se Allaha, dž.š., iskreno boji, On će mu izlaza iz svake situacije naći. Pored toga, ne zaboravite dovu Uzvišenom Allahu da vam podari ono što je za vas najbolje.


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


